<classify> MBUNGE wa Tarime Mjini, Esther Matiko anayekabiliwa na kesi ya uchochezi na wenzake wanane, amekiri mbele ya Mahakama ya Hakimu Mkazi Kisutu, Dar es Salaam kuwa anamiliki silaha kihalali aina ya revolver lakini hajawahi kuitumia.Matiko ametoa madai hayo wakati akitoa ushahidi wake mbele ya Hakimu Mkazi Mkuu, Thomas Simba baada ya kuhojiwa na Jamhuri dhidi ya utetezi wake. Shahidi huyo wa tano wa utetezi alikuwa akiongozwa na wakili wa utetezi, Peter Kibatala.Akihojiwa na Wakili wa Serikali Mwandamizi, Wankyo Simon, Matiko amedai kuwa pamoja na kumiliki silaha hiyo hajawahi kuitumia wala hakumbuki kama iliwahi hata kufyatuka mahali popote.Akielezea ushiriki wake katika kampeni za Uchaguzi Mdogo wa Ubunge Jimbo la Kinondoni, Matiko alidai baada ya kufika Dar es Salaam alikabidhiwa jukumu la kufuatilia nakala za viapo na barua za utambulisho wa mawakala.Nikifika Dar esa Salaam nikitokea Tarime Mjini, Februari 15, nilipofika niliwasiliana na mmoja wa viongozi wa Kamati Ndogo ya Uchaguzi, Benson Kigaila kwa simu kumfahamisha kuwa nimefika ambapo alinipa jukumu la kufuatilia barua za utambulisho pamoja na hati za viapo vya mawakala, alidai Matiko.Aliongeza kuwa walipewa jukumu hilo yeye na Mbunge Suzan Lyimo ambapo walianza kufuatilia barua hizo Februari 16, mwaka 2018 saa nne asubuhi walipokwenda kumuona Mkurugenzi wa Manispaa ya Kinondoni ambaye ndiye alikuwa Msimamizi wa Uchaguzi huo ili awasaidie kupata barua hizo.Alidai kuwa walifika ofisini kwa mkurugenzi na kuambiwa wasubiri mpaka walipoonana naye saa saba mchana lakini aliwaambia anashughulikia jambo hilo hivyo wasubiri mpaka saa 12.Matiko aliendelea kudai walisubiri mpaka saa 12 lakini hawakufanikiwa kupata barua hizo na mkurugenzi aliwahakikishia watapata hizo barua mpaka kufikia saa moja usiku wa siku hiyo.Alidai walichukua mawasiliano ya msimamizi wa uchaguzi na msaidizi wake na waliendelea kuwasiliana na Msimamizi Msaidizi wa Uchaguzi aliyemtaja kwa jina la Victoria Charles mpaka saa tano usiku ambapo alionekana kutingwa na kazi ya kusambaza vifaa vya uchaguzi hivyo akashindwa kumpatia barua hizo na kumuahidi kuwa atawasiliana naye saa 11 alfajiri ya Februari 17, mwaka 2018 ambayo ndiyo ilikuwa siku ya uchaguzi.Alidai mpaka kufikia saa 11 alfajiri barua na nakala za viapo hivyo zilikuwa hazijapatikana. Alitoa taarifa kwa Msimamizi wa Uchaguzi na baadaye kwa viongozi wa Kamati Ndogo ya Uchaguzi na jukumu lake likaishia hapo.Mbali na Mnyika, washtakiwa wengine ni Mwanyekiti wa Taifa wa Chadema, Freeman Mbowe, Naibu Katibu Mkuu Zanzibar, Salum Mwalimu, wabunge John Heche Tarime Vijijini, Halima Mdee Kawe, Ester Bulaya Bunda Mjini, Peter Msigwa Iringa Mjini, Esther Matiko Tarime Mjini na Katibu Mkuu wa chama hicho, Dk Vincent Mashinji.Washitakiwa hao kwa pamoja wanakabiliwa na mashitaka 13 ikiwemo kula njama, kufanya mkusanyiko wenye ghasia, kuhamasisha hisia za chuki, kushawishi hali ya kutoridhika, uchochezi na kushawishi utendaji jinai kati ya Februari Mosi na 16, 2018, Dar es Salaam.  <topic>: KITAIFA 